Ο **Ντάνι Λ. Άντκινς** (15 Μαρτίου 1937 – 3 Μαΐου 2013) ήταν ένας Αμερικανός εικονογράφος που ασχολείτο κυρίως με τα βιβλία κόμικς και τα περιοδικά επιστημονικής φαντασίας.

Βιογραφικά στοιχεία
-------------------

### Πρώτα χρόνια και καριέρα

Ο Νταν Άντκινς γεννήθηκε στην Δυτική Βιρτζίνια στο υπόγειο ενός σπιτιού χωρίς έπιπλα. Μετακόμισε από την πολιτεία σε ηλικία 7 ετών με την οικογένειά του στην Πενσιλβάνια, στο Ρίνο (Νεβάδα), στο Φοίνιξ (Αριζόνα), στη Νέα Υόρκη, το Οχάιο και το Νιου Τζέρσεϊ. Όταν ήταν περίπου 11 ετών, ο Άντκινς διηγήθηκε πως έπαθε ρευματικό πυρετό που τον άφησε παράλυτο για 6 μήνες. και ξεκίνησε να διαβάζει βιβλία κόμικς όπως ο *Curley Kayo* και ο *Red Ryder*. Διαβάζοντας τα περιοδικά της EC Comics μερικά χρόνια αργότερα, μελέτησε τις εικονογραφήσεις των ιστοριών από τους Ριντ Κράνταλ, Τζακ Ντέιβις, Τζορτζ Έβανς, Αλ Γουίλιαμσον και Γουάλι Γούντ.
Υπηρετώντας στην Αμερικανική Αεροπορία στα μέσα της δεκαετίας του 1950, τοποθετήθηκε στην αεροπορική βάση *Luke Field* έξω από το Φοίνιξ, Ο Άντκινς ήταν σχεδιαστής. Ο ίδιος περιέγραψε τη δουλειά του,

> Αν υπήρχε μια αλλαγή σε ένα κτήριο της βάσης, έπρεπε να ενημερώσουμε τα σχεδιαγράμματα. Επίσης σχεδίαζα πολλά ηλεκτρονικά πράγματα, διορθώσεις μηχανών κτλ. Μετά από την προαγωγή μου ως Αεροπόρος δεύτερης τάξης, έγινα εικονογράφος οχτώ μήνες μετά τη βασική μου εκπαίδευση και για τα υπόλοιπα τρία χρόνια της θητείας μου. Όταν απολύθηκα από το Στρατό είχα την αντίστοιχη θέση του λοχία προσωπικού. Σαν εικονογράφος είχα στη διάθεσή μου ένα ολόκληρο δωμάτιο με εξοπλισμό για τη δημιουργία αφισών που τοποθετούνταν στην είσοδο της βάσης ή στην αίθουσα κινηματογράφου. Επίσης βγάζαμε ένα περιοδικό απαριθμώντας όλα όσα συνέβαιναν. Έπρεπε να ξοδεύουμε ένα συγκεκριμένο χρηματικό πόσο ανά μήνα ώστε να εξακολουθήσουμε να λαμβάνουμε το ίδιο ποσό και τον επόμενο. Πάνω στη δυσκολία μου να βρίσκω πράγματα για να ξοδέψω τα χρήματα, ξεκίνησα ένα περιοδικό *fanzine*.
> 
> 

Λανσάροντάς το, το 1956, η συγκεκριμένη έκδοση ήταν το περιοδικό *Sata*, γεμάτο με φανταστικές εικονογραφήσεις που είχε παραχθεί σε πολυγράφο οινοπνεύματος. Στο Φοίνιξ της Αριζόνα, ο Άντκινς γνώρισε τον καλλιτέχνη/συγγραφέα Μπίλ Πίρσον που έγινε συνεκδότης στο *Sata*. Το 1959, ο Πίρσον έγινε ο μοναδικός εκδότης του *Sata* τερματίζοντας τη συνέχεια των 13 τευχών με αρκετά τεύχη σε εκτύπωση Offset. Ο Άντκινς είχε συνεισφορές σε διάφορες άλλες εκδόσεις περιοδικών θαυμαστών συμπεριλαμβανομένου του περιοδικού *Amra*, *Vega* και του *Xero*.

Στα 19, ο Άντκινς ξεκίνησε ως ανεξάρτητος εικονογράφος για περιοδικά επιστημονικής φαντασίας. Μετακόμισε στην Νέα Υόρκη όταν ήταν περίπου 24 ετών και ήταν καλλιτεχνικός διευθυντής για το Hearst Corporation και τα περιοδικά *American Druggist* και *New Medical Material*. Ο ίδιος αναφέρει:

> Φτιάχναμε ανά δεκαπενθήμερο ιατρικά περιοδικά 92 σελίδων. Είχαμε μια εικονική αίθουσα με όλα αυτά τα ράφια όπου τοποθετούσαμε κάθε σελίδα. Έπρεπε να παραγγέλνουμε τον σελιδοθέτη, κάτι που ονομάζεται μικρογραφία, η οποία είναι ένα εκτυπωμένο τετράγωνο από τη φωτογραφία. Έμαθα πολλά εκεί. Σταμάτησα περίπου μετά από τρεις μήνες και πήγα στην διαφήμιση, δουλεύοντας στις διαφημίσεις για Σούπερ Μάρκετ, όπου εκεί έκανα επικολλήσεις, τότε στα *Le Wahl Studios*.
> 
> 

### Η ασημένια περίοδος των βιβλίων κόμικς

Το 1964, κατά την περίοδο των βιβλίων κόμικς όπου οι φανατικοί θαυμαστές και οι ιστορικοί την ονομάζουν Ασημένια Περίοδο των κόμικς, ο Άντκινς συνεργάστηκε με το στούντιο Wally Wood ως βοηθός του Γούντ. Ο Γούντ και ο Άντκινς συνεργάστηκαν σε μια σειρά ιστοριών για τις εκδόσεις Warren Publishing και στα ασπρόμαυρα κόμικς τρόμου *Creepy* και *Eerie*. Ο Άντκινς ήταν ανάμεσα στους αρχικούς καλλιτέχνες του περιοδικού *T.H.U.N.D.E.R. Agents* του Γούντ, για τα Tower Comics, σχεδιάζοντας πολλές ιστορίες *Dynamo* κατά τη διάρκεια της 16μηνης παραμονής του στα Στούντιο Γούντ.

Εντάχθηκε στο δυναμικό της Marvel Comics το 1967. δουλεύοντας κυρίως ως *inker* αλλά επίσης σχεδιάζοντας με μολύβι αρκετές ιστορίες για τον *Doctor Strange* και άλλους τίτλους. Ο Άντκινς επιπρόσθετα δούλεψε σε πλήθος άλλων εκδοτών κόμικς, όπως τα Charlton Comics, τα DC Comics (*Άκουαμαν*, *Μπάτμαν*), τα Dell Comics/Western Publishing, τα Eclipse Comics, τα Harvey Comics, την Marvel και τα Pacific Comics.

Επιπλέον με το σκιτσάρισμα και το γέμισμα με χρώμα, ο Άντκινς επίσης έκανε ζωγραφικές εξώφυλλων όπως για τις *Amazing Stories*, το *Eerie* (τεύχος 12) και το *Famous Monsters of Filmland* (τεύχοι 42, 44). Εικονογραφήσεις του για περιοδικά εκδόθηκαν στο *Argosy* (με τον Γούντ), στο *Amazing Stories*, στο *Fantastic*, στο *Galaxy Science Fiction*, στο *Infinity*, στο *Monster Parade*, στο *Science-Fiction Adventures*, στο *Spectrum*, στο *Worlds of If* και άλλα περιοδικά.

Τη δεκαετία του 2000, εικονογράφησε προϊόντα για τους Parker Brothers και η καλλιτεχνική του δουλειά για το *Xero* επανεκδόθηκε με σκληρό εξώφυλλο στο *The Best of Xero* (Tachyon, 2004).

Προσωπική ζωή
-------------

Ο Άντκινς ήταν παντρεμένος με την *Jeanette Strouse*.

Ο Άντκινς πέθανε στις 3 Μαΐου 2013 σε ηλικία 76 ετών.

Παραπομπές
----------

1. 1 2  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. a/adkins\_dan. Ανακτήθηκε στις 9  Οκτωβρίου 2017.
2. ↑  (Αγγλικά) *Internet Speculative Fiction Database*. 81105. Ανακτήθηκε στις 9  Οκτωβρίου 2017.
3. ↑  (Γαλλικά) *BD Gest'*. 6182. Ανακτήθηκε στις 9  Οκτωβρίου 2017.
4. ↑  «RIP: Dan Adkins».
5. ↑  Ανακτήθηκε στις 14  Ιουνίου 2019.
6. ↑  inkwellawards.com/sinnott-hof/. Ανακτήθηκε στις 1  Οκτωβρίου 2021.
7. 1 2 3  «Danny L. Adkins at the Social Security Death Index». *FamilySearch.org*. Ανακτήθηκε στις 30 Δεκεμβρίου 2013. Adkins' death date is sometimes given erroneously as March 8, which was instead the date on which his death the week earlier had been announced
8. ↑  Miller, John Jackson (10 Ιουνίου 2005). «Comics Industry Birthdays». *Comics Buyer's Guide*. Αρχειοθετήθηκε από το πρωτότυπο στις 30 Οκτωβρίου 2010. Ανακτήθηκε στις 12 Δεκεμβρίου 2010.
9. 1 2  Spurlock, J. David (8 Μαΐου 2013). «Rest In Peace Dan Adkins». Facebook. Ανακτήθηκε στις 8 Μαΐου 2013. Μετά το δείπνο με τον *Jim Steranko*, επέστρεψα στην Νέα Υόρκη για να λάβω ένα τηλεφώνημα από τον Steranko που μόλις είχε πληροφορηθεί από τον γιο του Άντκινς ότι ο Νταν είχε πεθάνει την προηγούμενη εβδομάδα.
10. 1 2 3 4 5  Adkins in Cooke, Jon B. (Φεβρουάριος 2000). «Dan Adkins' Strange Tales». *Comic Book Artist* (7). Αρχειοθετήθηκε από το πρωτότυπο στις 2007-10-21. .  Reprinted in Jon Cooke, επιμ. (2009). *Comic Book Artist Collection, Volume 3*. TwoMorrows Publishing. σελ. 38. ISBN 978-1893905429.
11. 1 2 3 4  Adkins in Thomas, Roy (Άνοιξη 2001). «"A Dream Come True!": A Candid Conversation with Dan Adkins about Wally Wood and Other Phenomena». *Alter Ego (magazine)* **3** (8). Αρχειοθετήθηκε από το πρωτότυπο στις 2012-06-26. .
12. 1 2  Lupoff. Dick. *The Best of Xero*. Tachyon, 2004.
13. ↑  A announced in the "Bullpen Bulletins" of *Fantastic Four* #63 and other Marvel comics released that month
14. ↑  Dan Adkins at the Grand Comics Database.
15. ↑  Photo caption, *ALter Ego* interview above: "Dan with Jeanette Strouse in 1956, at age nineteen. Photos courtesy of Dan & Jeanette Adkins."

Εξωτερικοί σύνδεσμοι
--------------------

* «Dynamite Dan Adkins: On his years at Tower and T.H.U.N.D.E.R. contributions». *Comic Book Artist* (14). Ιούλιος 2001. .
* Alverson, Brigid (9 Μαΐου 2013). «Silver Age artist Dan Adkins passes away». Comic Book Resources. Αρχειοθετήθηκε από το πρωτότυπο στις 13 Ιουνίου 2013. Ανακτήθηκε στις 10 Μαΐου 2013.
* MacDonald, Heidi (9 Μαΐου 2013). «RIP: Dan Adkins passes away». ComicsBeat.com. Ανακτήθηκε στις 13 Μαΐου 2013.
* Έργα του/της Dan Adkins στο Project Gutenberg

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 23600864
* **Europeana**: agent/base/77453
* LCCN: n85346509
* ISNI: 0000 0000 6360 403X
* GND: 1111902860
* SUDOC: 228233380
* BNF: cb12584862p (data)
* NLA: 41202471

 |

 |